ኢትዮጵያና ጅቡቲን በመሠረተ ልማት ለማስተሳሰር እስከ 15 ቢሊዮን  ዶላር  ድረስ ወጪ ተደርጓል
ኢትዮጵያንናጅቡቲን በመሠረተ ልማት  ለማስተሳሰር  ባለፉተ ዓመታት  ከ 12 እስከ 15  ቢሊዮን የአሜሪካ  ዶላር ድረስ  በሁለቱ  አገራት  ወጪ መደረጉን  የውጭ  ጉዳይ  ሚንስቴር አስታወቀ ።የሚኒስቴሩ ቃል አቀባይ አቶ መለስ ዓለም ለመገናኛ ብዙሃን በወቅታዊ ጉዳዮች ላይ በሠጡት መግለጫ እንደገለጹት ኢትዮጵያ እና ጅቡቲን በመንገድ፣ በባቡር መስመር ዝርጋታና በወደብ ልማት የማስተሳሰር ስራ ተከናውኗል።የኢትዮ-ጅቡቲ የጋራ ድንበር አስተዳዳሪዎች ከመጋቢት 3 እስከ መጋቢት 5 በአፋር ሰመራ ከተማ  ባደረጉት ውይይት የሁለቱን አገራት ህዝቦች ኢኮኖሚያዊና ማህበራዊ  ተጠቃሚነት  ይበልጥ  ለማረጋገጥ ተስምምነት ላይ ድርሰዋል ።  የሁለቱ አገራት የጋራ የድንበር ኮሚሽን ስብሰባ  ለኢትዮጵያና ጅቡቲ የኢኮኖሚ ውህደት  መሠረት በሚጥል መልኩ  የተካሄደ መሆኑንም  አቶ መለስ አለም ጠቁመዋል ።ትናንት በተጠናቀቀው የአገራቱ የጋራ ድንበር ስብሰባ ህገወጥ የንግድና የሰዎች ዝውውርን በጋራ ለመከላከል  ስምምነት ላየ መድረሳቸውን ጭምር ቃል አቀባዩ ተናግረዋል ።ቀጣዩ 25ኛው የኢትዮ-ጅቡቲ የጋራ ድንበር አስተዳዳሪዎች የጋራ ስብሰባም በጅቡቲ ኢልሳባህ ከተማ  እንዲካሄድ ሁለቱ አገራት መስማማታቸውን በመግለጫው ተመልክቷል ።     አቶ ዓለም በተጨማሪም በታላቁ  ህዳሴ ግድብ ጉዳይ ዙሪያ  የኢትዮጵያ፣ ሱዳንና ግብጽ  የቴክኒክ ኮሚቴዎች  ሱዳን ካርቱም  ላይ  መጋቢት 26ና27 ስብሰባ  በሚካሄደወ ስብሰባ ላይ አውሃ አያያዝና አለቃቀቅን በተመለከተ  የመስማሚያ ሓሳቦችን ለሶስቱ አገራት ያቀርባሉ ተብሎ ይጠበቃሉ ብለዋል ።  